[{"text_idx": "#000001", "text": "Fe fydd Stuart Wilkie, y dyn sydd wedi bod wrth y llyw yng ngwaith dur Tata ym Mhort Talbot, yn cyflwyno cynllun lle byddai rheolwyr y cwmni yn prynu'r safleoedd ym Mhrydain."}, {"text_idx": "#000002", "text": "Mae Tata yn gwerthu eu holl safleoedd ym Mhrydain oherwydd eu colledion ac maent wedi gofyn i ddarpar brynwyr wneud cynigion."}, {"text_idx": "#000003", "text": "Mr Wilkie oedd un o arweinwyr y ti\u0302m wnaeth ddatgelu cynllun i achub y diwydiant dur ym Mhrydain ar o\u0302l i Tata ddatgelu eu colledion o hyd at \u00a31 milwin y dydd."}, {"text_idx": "#000004", "text": "Ond fe gafodd y cynllun ei wrthod gan fwrdd rheoli Tata yn India fis diwethaf."}, {"text_idx": "#000005", "text": "Mae Tata wedi cadarnhau eu bod wedi cysylltu a\u0302 190 o gynigwyr posibl ar gyfer safle Port Talbot."}, {"text_idx": "#000006", "text": "Dywedodd llefarydd: \"Nid ydym yn enwi yn gyhoeddus neu'n cadarnhau unrhyw fuddsoddwyr neu gynigwyr allai fod a\u0302 diddordeb."}, {"text_idx": "#000007", "text": "\"Mae Tata wedi cysylltu a\u0302 190 o ddarpar gynigwyr. Rydym yn ceisio dod o hyd i brynwr cyfrifol."}, {"text_idx": "#000008", "text": "\"Nid ydym am weld y broses yn para am byth, ein prif nod yw dod o hyd i'r prynwr cywir.\""}, {"text_idx": "#000009", "text": "Mae'r diwydiant wedi dioddef o ostyngiad ym mhris dur a gor-gynhyrchu byd eang."}, {"text_idx": "#000010", "text": "Ym Mhrydain mae'r sefyllfa wedi ei waethygu oherwydd costau ynni uchel a mewnforion rhad o China."}, {"text_idx": "#000013", "text": "Disgrifiad o\u2019r llun, Port Talbot yw safle mwyaf Tata yn y DU, gan gyflogi dros 4,000"}, {"text_idx": "#000014", "text": "Mae Tata Steel yn cyflogi 15,000 o weithwyr yn y DU ac mae miloedd mwy yn cael eu cyflogi gan gwmni\u0308au sy'n gysylltiedig a\u0302'r diwydiant."}, {"text_idx": "#000015", "text": "Mae dros 4,000 yn cael eu cyflogi ym Mhort Talbot, gyda channoedd eraill mewn safleoedd yn Nhrostre (Llanelli), Shotton a Llanwern."}, {"text_idx": "#000016", "text": "Credir bod cynllun prynu y rheolwr yn bwriadu parhau a'r gwaith o gynhyrchu dur yn Port Talbot."}, {"text_idx": "#000018", "text": "Credir y byddai unrhyw gynnig posib yn rhoi pwyslais ar ddefnyddio dur wedi ei ailgylchu, cynllun fyddai'n golygu llawer yn llai o weithwyr ym Mhort Talbot."}, {"text_idx": "#000023", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}]